SEBUAH SIRI ASLI NETFLIX
Julai 1715.
Perang 12 tahun dengan England
menyebabkan Sepanyol jatuh miskin.
Sebuah armada Sepanyol belayar dari Cuba,
dipenuhi dengan emas dan perak
untuk menyelamatkan kuasa besar itu daripada muflis.
Tapi ia tidak pernah tiba.
Kekayaan Sepanyol berselerak di dasar laut berdekatan Florida.
Durian runtuh ini menarik ramai penyangak, privatir, dan lanun
di sepanjang pantai timur benua Amerika.
Lanun-lanun Caribbean
mengaut harta ini.
Mereka berpesta,
dan mereka mengubah dunia.
Mereka membebaskan hamba…
Kamu bukan lagi hamba!
Kami kini di bawah undang-undang lanun.
…menubuhkan republik demokrasi mereka…
Nassau, republik lanun yang baru!
Republik lanun!
…dan membuka jalan untuk Revolusi Amerika.
Pihak paling untung daripada harta Sepanyol ini
ialah pekan lanun Nassau
di Bahamas.
Pernah wujud petempatan lanun di tempat lain,
tapi tiada yang berjaya seperti Nassau.
Ada kubu di sana.
Orang menghuni dan membina komuniti di sana.
Itu agak unik dalam sejarah lanun.
Kini kaya dengan emas dan perak Sepanyol,
Nassau mula berkembang pesat.
Semakin ramai orang yang berfikiran lanun mula muncul di sana
dan mula membangunkan ekonomi dalam kalangan mereka.
Permintaan untuk pekerja tavern meningkat,
begitu juga pekerja seks.
Pelacuran bagaikan cendawan yang tumbuh selepas hujan.
Lanun bukanlah fiksyen rekaan.
Mereka orang sebenar.
Orang seperti Edward Thatch,
yang kemudiannya digelar Blackbeard,
temannya, Black Caesar, seorang bekas hamba,
dan lanun berpengaruh
yang mendorong mereka semua ke sana,
Kapten Benjamin Hornigold.
Hornigold merasakan dirinya sebagai pelopor semua itu.
Ideanya yang membawa kepada pembentukan Nassau.
Nampaknya setiap penyangak, kelasi dan pengembara di benua Amerika
tertarik kepada syurga lanunnya.
Nassau wujud di luar undang-undang.
Orang boleh tinggalkan kehidupan lama dan jadi sesiapa yang diingini
jika ada keberanian dan keazaman untuk mengubah hidup.
Ada yang datang ke Nassau untuk jadi diri sendiri.
Anne Bonny baru berumur 16 tahun,
tapi dia melalui zaman kanak-kanak yang sukar di Ireland.
Bapanya peguam yang sangat berjaya di Cork,
dan ibunya orang gaji yang menjalin hubungan sulit dengan bapanya.
Untuk merahsiakan hubungan itu,
bapanya memakaikannya baju lelaki
agar dia nampak macam kerani guaman.
Dia dilayan teruk sejak lahir…
sebagai orang luar.
Zaman kanak-kanak Anne sebagai anak luar nikah…
Dia dipanggil anak luar nikah sejak bayi.
Orang pandang hina dia.
Siapa boleh beritahu tentang harta bangkai kapal?
Suami aku nak cari kerja.
Jumpa Kapten Hornigold.
Anne Bonny ialah seorang gadis
yang sukakan pengembaraan.
Dia berpindah-randah. Bertukar-tukar pasangan.
Dia terkenal sebagai perempuan yang kasar.
Anne Bonny datang ke Nassau
bersama suaminya yang konon ingin jadi lanun.
Setakat yang kita tahu tentang James Bonny,
dia ingin mencari wang
dan tak peduli sumbernya.
Dia mungkin mengahwini Anne kerana harta,
tapi Anne dibuang keluarga,
jadi, rancangan itu gagal.
Ia syurga lanun.
Perempuan lain mungkin akan takut, tapi Anne terus serasi dengannya.
Kalau kau tak hormat aku,
aku akan kerat kemaluan kau.
Kapten Hornigold memegang kunci kepada masa depan Anne.
Dia mengawal urusan lanun bersama-sama orang kanan yang dipercayainya.
Mereka tiada kuasa,
tapi lanun lain menghormati mereka
kerana mereka berjaya.
En. Hornigold!
Apa?
Jennings!
- Apa hal? - Dia ambil kapal tuan!
Reputasi Hornigold terjejas akibat tindakan Kapten Henry Jennings,
privatir bongkak…
Celaka!
…dan musuh utamanya.
Hornigold tidak tahu tentang ketakpuasan hati dalam kalangan lanunnya.
Aku dengar Jennings curi kapalnya di depan matanya.
Rupa-rupanya dia tidur semasa berkawal.
Itu buat aku tertanya-tanya.
Apa jenis…
perlindungan…
yang dia boleh berikan?
Beginilah. Kalau kau nak jadi gabenor…
pastikan kau mampu.
Bukan aku saja yang akan persoal nanti.
Kapten Jennings jadi kaya dengan merompak pihak Sepanyol.
Semasa dia berlabuh di Port Royal dengan kapal dipenuhi emas Sepanyol.
dia fikir gabenor Jamaica, Lord Hamilton,
akan berpuas hati.
Tambat ini, dan bawa itu ke tempat simpanan.
Baik, tuan.
Tapi rupa-rupanya, disebabkan perang Sepanyol dan England sudah tamat,
serangan ke atas pihak Sepanyol tidak lagi dibenarkan.
Bodohnya kau, Henry! Apa kau fikirkan?
Aku terima surat aduan daripada pihak Sepanyol.
Nama kau disebut.
Kau diberikan kebenaran untuk memburu lanun.
Betulkah?
Seingat aku ada banyak perkara
yang tidak diperincikan.
Jika ada…
harta dicuri ini…
jatuh ke tangan kita
Aku tak rasa itu sebagai tindakan menyerang Sepanyol.
Lagipun, selain kita,
tiada siapa tahu
dari mana harta itu diambil.
Jadi, Jennings pun rampaslah harta Sepanyol itu.
Bangun.
Kamu semua, ambil segalanya.
Sampai licin.
Terima kasih.
Baik.
Ini perang.
Tindakan menyerang askar dan laksamana Sepanyol
di pangkalan mereka, kemudian merampas harta mereka
tidak dapat lagi diabaikan oleh kerajaan Sepanyol.
Mereka membalas dengan mendesak penangkapannya
serta penangkapan orang-orangnya.
Mereka mahu aku ditangkap?
Perak mereka pula dikembalikan?
Persoalannya…
apa tindakan kita?
Mana ada "kita", bedebah!
Kau bukannya menyebat orang, Jennings.
Kau melakukan tindakan perang.
Baik, aku faham maksud kau.
Ini yang aku akan buat untuk kawan lama.
Aku akan belayar semula hingga semua ini reda,
kemudian kau boleh kata aku dipecat
dan kau akan dapat selamatkan reputasi kau.
Reputasi aku? Berani kau!
Baiklah. Kita jumpa apabila pihak Sepanyol dah tenang.
Reputasi Hamilton telah musnah.
Dia mungkin telah menyebabkan Empayar Sepanyol ingin menyerang Jamaica.
Tindakannya melampau.
Setelah membiarkan Hamilton meredakan ketegangan dengan Sepanyol,
Jennings dan anak kapalnya kembali ke laut,
tekad hendak menyerang kapal-kapal lanun Hornigold
yang ada di Nassau.
Berdekatan dengan pantai Selatan Florida,
Paulsgrave Williams,
tukang perak yang mencari kekayaan,
serta kapten upahannya, Samuel Bellamy,
sedang mencari bangkai kapal Sepanyol
tanpa apa-apa hasil setakat ini.
Pantai tak guna ini…
luas sangat.
Bangkai kapal itu mesti di sini.
Mungkin kita patut cari lebih teliti di serokan.
Anak kapal Bellamy menghabiskan wang Williams dengan pantas.
Anak kapal perlu dibayar.
Wang aku dah nak habis.
- Aku janji mereka akan dibayar lumayan. - Aku tahu.
Paulsgrave Williams menganggap bangkai kapal Sepanyol itu
sebagai peluang untuk kaya cepat.
Manakala Sam Bellamy pula
didorong oleh cintanya kepada seorang wanita.
Kau tak layak untuk anak aku!
Seorang wanita yang berbaloi untuk mempertaruhkan nyawanya.
Bellamy mahukan wang itu,
agar dia boleh kembali kepada kekasihnya, memikat hatinya,
dan meyakinkan ibu bapanya.
Namun, Sam Bellamy telah meninggalkan Mary
dengan lebih daripada sekadar janji.
Walaupun kehidupan kelasi sukar…
ia tiada bandingannya…
dengan kehidupan wanita belum berkahwin yang mengandung.
Masyarakatnya sangat tegas dalam beragama,
dan ia bukan masyarakat yang boleh menerima
perkara seperti seks luar nikah.
Ayah Mary telah menghalaunya.
Jika Bellamy tidak mengotakan janjinya,
keluarga barunya akan hidup dalam kemiskinan.
Bagi teropong kau.
Itu kapal pedagang!
Sam, beritahu aku.
Apa pendapat kau tentang kapten kapal pedagang?
Mereka layan anak kapal sangat teruk.
Mereka dah bunuh ramai rakan sekapal aku.
Kapten kapal dagang…
Kapal dagang ini…
mengibarkan bendera Inggeris.
Tengoklah.
Kebanyakan kelasi perlu membuat pilihan selepas tamat perang.
Mati dalam kemiskinan
atau hidup kaya-raya sebagai lanun.
Kau dah sedia nak kibarkan bendera hitam?
Adakah kau akan biar hak pedagang Inggeris kaya
menjadi penghalang antara kau dan Mary?
Aku takkan biarkan.
Kibarkan bendera hitam!
Dengan itu, kelasi tentera laut, Sam Bellamy
menjadi "Black Sam" Bellamy…
lanun berambut hitam.
Sejarah bakal mencatatkan bahawa salah satu mangsa terawalnya
ialah kapal dagang Inggeris.
Di mana kapten kau?
Kawal diri kamu!
Cukup! Aku cakap tangkap mereka hidup-hidup!
Tengoklah siapa di sini.
Keluar, kalau tak aku sebat kau.
Aku dah puas disebat.
Geledah kapal ini!
Senarai muatan kau! Cepat ambil!
Aku sering tertanya, apa yang menyebabkan orang sanggup digantung?
Anggap saja aku…
Robin Hood.
Mengagihkan kekayaan mereka yang kaya…
kepada yang memerlukan.
Orang macam aku.
Bellamy merasakan dia berjuang dalam pemberontakan sosial
bagi pihak kelasi pedagang kelas bawahan yang tertindas.
Muncul pula Jennings dan gengnya.
Secara rasminya, mereka memburu lanun
yang merompak perak Sepanyol.
Lanun! Sebelah kanan kapal!
Tapi mereka terserempak dengan Bellamy dan Williams
merompak pedagang Inggeris.
Aku ada soalan untuk kau, Vane.
Jika kita ambil rampasan lanun…
adakah ia masih milik pedagang Inggeris yang mereka rompak?
Atau adakah ia jadi hak milik bebas…
yang telah bersih dan suci…
apabila ia memasuki kapal lanun?
Jika ia diterima oleh pemilik penginapan…
mahupun pelacur…
apa bezanya pun?
Kapten Bellamy! Ada kapal mendekati!
Jennings dilihat.
- Siapa? - Tak tahu, kapten!
Sedia untuk belayar semula.
Sedia untuk belayar!
Kapten, ini hari bertuah kau. Bantuan telah sampai.
Mereka akan gantung kau.
Aku akan kembali.
Dia memperjuangkan
keadilan dan kesaksamaan,
dan mengecam pihak gereja,
kerajaan, dan negara.
Tapi, dia seorang pencuri.
Dia mencuri kekayaan yang besar untuk dirinya.
Bellamy tidak tahu dia berdepan dengan Jennings.
Dia ingatkan mereka kapal meriam Inggeris.
Black Sam dan Paulsgrave beredar secepat mungkin. Mereka lari!
Kapten Bellamy menggunakan segala kemahirannya untuk lari dengan pantas.
Sebelum Jennings sempat menukar haluan, Bellamy sudah keluar dari jarak meriam.
Mereka berjaya lari.
Sudah.
Baik, kapten!
Selamat tinggal, orang tak dikenali.
Kau patut minum.
Kapten.
Beberapa jam kemudian…
Kapal di hadapan! Sebelah kiri!
Biar betul!
Jauh di selatan Selat Florida,
berdekatan pantai Cuba,
Jennings nampak ganjaran yang lebih besar
daripada menangkap Bellamy.
Dia nampak kapal dagang Perancis yang dilengkapi meriam.
Biasanya, apabila ada meriam, ada emas.
Jennings sebenarnya berjiwa lanun.
Dia terfikir, "Aku nak tawan kapal itu."
Panggil kapten.
Sejak perdamaian tahun 1714,
Perancis bukan lagi musuh British.
Tapi Jennings tidak peduli dengan perdamaian.
Kini, dia perlu memujuk kapten-kapten armadanya
agar bersetuju dengannya.
Tuan-tuan.
Beberapa ratus meter merentas teluk itu,
ada sesuatu yang berharga.
Suatu anugerah.
Aku cadangkan kita ambil.
Itu kapal dagang, bukan lanun.
Jadi, cadangan kau? Sampai sejauh ini dan tak buat apa-apa?
- Aku dah tengok… - Itu kapal Perancislah!
Musuh kita berkurun lamanya!
Kita tak berperang!
Bagi aku boleh saja.
Aku mahu belayar ke Port Royal.
Selamat jalan.
Kita teruskan!
Sasaran kita dilengkapi 32 meriam dan 100 orang anak kapal.
Melancarkan serangan terus pada waktu siang akan bawa padah.
Jadi, kita tunggu.
Sambil Jennings menunggu,
musuhnya Hornigold
sedang berdepan masalah di republik lanunnya.
Orang-orang baik di Nassau telah memutuskan
untuk melawan balik.
Menjelang awal 1716,
kedudukan orang-orang yang menganggap diri mereka
sebagai anggota terhormat golongan lama di Bahamas
mula menjadi semakin terjejas.
Di mana Hornigold?
Aku datang nak tangkap dia!
Thomas Walker bimbang rampasan perak Sepanyol
akan menyebabkan Sepanyol menyerang kampung halamannya.
Kau akan buat kita terbunuh!
Sebenarnya, Walker tidak suka berkongsi Nassau…
dengan sekumpulan lanun.
Hornigold, si tua bedebah!
Walker ada masalah.
Selepas perang tamat, Britain tidak lagi mempedulikan Caribbean.
Tunjukkan diri kau!
Walker dan kolonis lain amat tidak berdaya.
Tiada siapa untuk mereka minta pertolongan.
Ancaman terbesar terhadap Hornigold
bukanlah daripada Walker,
tapi dari dalam.
Kamu semua.
Ada masalah yang perlu diselesaikan.
Aku cadangkan hasil rompakan terakhir kita disembunyikan cepat.
Mungkin ada yang ingin kenakan kita.
Thomas Walker si bedebah itu, sedang merancang sesuatu.
Tapi bukan Walker saja, betul tak?
Sebab Jennings ada di luar sana…
belayar di laut…
memburu lanun,
dan dia melakukannya
guna kapal kau!
Apabila seorang kapten kehilangan kapalnya…
Entahlah…
Kami mula tertanya-tanya adakah dia masih lagi berkuasa.
Kepimpinan memerlukan karisma
dan pemimpin perlu terus dihormati dan dipercayai orang-orangnya.
Ketidakpastian sememangnya
perosak sesuatu usaha.
Aku rasa kita perlukan lebih kepastian!
Hornigold telah diaibkan oleh Jennings.
Thomas Barrow pula boleh merasakannya.
Jika seseorang itu kapten lanun, dan mahu kekal begitu,
satu-satunya cara adalah dengan berjaya.
Macam aku cakap tadi…
sembunyikan hasil rompakan kita.
Kita akan belayar.
Macam itulah!
Masa untuk kerjakan Jennings bedebah itu
dan ambil balik hak rompakan aku.
Mahu sertai kami, En. Barrow?
Orang mulut macam kau ada gunanya.
Paling tidak pun, boleh puaskan nafsu anak kapal.
Tak nak?
Nampaknya kita kena jalankan misi ini tanpa…
bantuan Tuan Thomas Barrow kita.
Kumpulkan anak kapal.
Lelaki sahaja.
Hornigold tidak perlu pergi jauh untuk mencari Jennings.
Dia ada berdekatan pantai Cuba,
menunggu saat menawan kapal Perancis, Sainte-Marie.
Namun, Jennings tidak tahu
yang dia sedang diperhatikan oleh Bellamy dan Williams.
Mereka kibar bendera Inggeris.
Tapi mereka tak macam tentera laut.
Bagaimana kalau mereka berniat jahat?
Lanun?
Mungkin mereka boleh manfaatkan pemuda macam kita.
Ada pergerakan dalam sejam lepas?
Tiada.
Apa bendanya itu?
Inilah kali pertama Jennings melihat Bellamy dan Williams.
Paulsgrave Williams dan Samuel Bellamy.
Kami berniat baik.
Kami nak bincang.
"Kau nak tawan kapal itu
tapi kau tak tahu cara nak lakukannya
tanpa dibedil sampai berkecai. Biar aku beritahu caranya."
Apa kata kami tawan kapal itu untuk kau?
Tawaran mereka sukar dipercayai.
Mereka yang bahayakan nyawa.
Kita tengok macam mana?
Kami sememangnya tak mahu kapal kami dibedil meriam Perancis.
Selain itu, sejujurnya…
aku nak tengok cara kamu buat.
Baiklah.
Tapi…
ingat ya.
Kalau kamu tipu aku…
dia akan kerat-kerat kamu.
Baiklah.
Ayuh lihat kehebatan kelasi Perancis.
Bellamy dan Williams menggunakan
taktik menarik untuk menyerang Sainte-Marie.
Apa mereka…
Bellamy dan Williams berbogel,
dan pakai senjata api serta pistol
untuk pamerkan imej paling menakutkan
sebagai lanun bogel yang gila.
Senjata baru bakal digunakan ke atas kapal Perancis.
Serangan bogel.
Apa lagi yang orang fikir? Mungkin mereka dirasuk atau mabuk.
Apa yang berlaku?
Berhenti! Tujuan kau di kapal ini bukan untuk mencederakan, tapi untuk kaya.
Jangan lupa itu, kelasi.
Melalui lakonan dan ketakutan yang mereka timbulkan,
mereka berjaya buat seluruh kapal menyerah.
Ini merupakan detik yang mengubah diri Bellamy.
Namun, Jennings mengambil alih,
kerana kapten kapal Perancis itu tidak mahu bercakap.
Mudah saja.
Ini inventori kapal kau…
kebanyakannya tiada di atas kapal kau.
Aku tanya sekali lagi.
Mana kapal lain yang belayar dengan kau?
Tuan-tuan.
Marilah.
Kapten.
Ini pilihan kau.
Penderitaan lelaki malang ini boleh berakhir.
Kau cuma perlu beritahu aku lokasi barang yang lain.
Alahai.
Vane!
Ya, kapten.
Tuan perlu saya?
Jennings sanggup
menyeksa orang jika dia rasa ada sesuatu yang disembunyikan.
Cuba kau ajar kawan Perancis kita
betapa pentingnya komunikasi.
Yang ini?
Yang ini.
Apa yang dilihat di atas kapal memeranjatkan Samuel Bellamy.
Jangan!
Tolonglah, jangan!
Jangan!
Aku akan cakap! Berhenti!
Berhenti! Ada kapal kedua! Marianne!
- Empat puluh lapan kilometer ke utara! - Kau ambil berat juga anak kapal kau!
Vane, sudah.
Ada kapal kedua,
bernama Marianne.
Dunia yang dilihatnya tidak seperti disangka.
Sejak itu, Bellamy tidak menggunakan kaedah yang sama.
Kapten Jennings, serahkan Marianne kepada kami.
Bellamy dan Williams belayar sepanjang Pantai Cuba
untuk menawan Marianne.
Tetapi seseorang telah sampai dulu.
Ada sekoci kecil.
Ia mengibarkan bendera hitam.
Lanun!
Tapi bukan sebarang lanun.
Itu Benjamin.
Sekoci Hornigold.
Hornigoldlah yang mendorong Williams dan Bellamy
untuk menjadi lanun.
Kini, wira mereka menjadi penghalang.
Dua pemuda itu pergi melihat lebih dekat.
Empat puluh lapan kilometer di belakang
di Bahia Honda,
Kapten Jennings sedang mengimpikan kekayaan
yang Williams dan Bellamy akan serahkan kepadanya tidak lama lagi
daripada Marianne.
Siapa sangka pedagang Perancis boleh dapat kekayaan sebegini?
Kau bayangkanlah, orang Perancis?
Kita akan kaya-raya.
Kami kehilangannya.
Kapal besar yang berat itu lebih laju daripada kau?
Tak.
Ada kapal lanun sampai dulu.
Kau perasan namanya?
Keadaan gelap.
Kapal Benjamin.
Hornigold!
Kejar bedebah itu!
Kapten, bahagian kiri kapal!
Baiklah.
Ben Hornigold, musuhnya, kelasi bawahan yang menjadi lanun.
Dua lanun terhebat di Caribbean
bakal bertembung.
Kapal di depan, sebelah kiri!
Mereka nampak sebuah kapal di ufuk, tapi sebenarnya ada dua kapal.
Benjamin.
Kejar si celaka itu!
Vane!
Apabila kita tangkap dia, kau uruskan.
Kamu berdua kembali ke Sainte-Marie! Tunggu kami di sana.
Jennings bersiap untuk menyerang.
Cepatlah!
Dia mengejar Hornigold. Dia nak tawan kapal itu.
Meninggalkan Bellamy dan Paulsgrave
di atas kapal Sainte-Marie.
Semoga dapat tangkap Flying Gang.
Nasib menyebelahi kita hari ini.
Balasan setimpal.
Dia meninggalkan kita.
Sudah.
Aku akan kerjakan kau di Nassau, bedebah.
Tetapkan haluan ke Sainte-Marie.
Tepilah!
Keadaan memang teruk. Dia marah. Dia bengang.
Jadi, dia berpatah balik ke Sainte-Marie.
Tapi Williams, mahupun Bellamy, tidak kelihatan.
Jurumudi?
Di sini!
Mereka ambil semuanya, tuan.
Jennings telah diperdayakan dengan teruk.
Celaka.
Semua hartanya telah diambil.
Dia telah ditipu oleh Black Sam dan Paulsgrave Williams.
Tapi keadaan bakal jadi lebih teruk untuk Jennings dan anak kapalnya.
Amat-amat teruk.
Sepanyol akhirnya telah memaksa raja
untuk memberkas pembiaya Jennings, Lord Hamilton,
gabenor Jamaica.
Tuan, saya ada waran tangkap untuk tuan.
Atas arahan siapa?
Raja, tuan. Tuan perlu pulang ke England untuk dibicarakan.
Apabila Jennings tiba di Nassau untuk bersemuka dengan Hornigold,
dia mendapati bukan nama Lord Hamilton saja
yang ada dalam waran tangkap itu.
Hornigold!
- Mana Hornigold? - Kau tak tahukah?
Ketua dan pelindung kau telah ditangkap.
Dia dalam perjalanan ke London, dirantai.
Sekarang, mereka mencari kau pula.
Bagi Jennings, ia merupakan pengisytiharan diraja
bahawa dia dan orang-orangnya merupakan lanun dikehendaki
yang perlu ditangkap dan dibawa pulang untuk dihukum mati.
Pada saat itu, keadaan berubah menjadi teruk
untuk Jennings dan anak kapalnya.
Kini, Jennings mendapati dirinya lebih rendah daripada kelas bawahan.
Orang seperti Ben Hornigold, yang bukan keturunan ternama,
menentukan perkara yang dia boleh dan tidak boleh buat.
Hanya ada satu tempat untuk penjenayah ini berlindung.
Iaitu sarang lanun musuh mereka, Benjamin Hornigold.
Geng Jennings terdesak, membuatkan mereka amat berbahaya.
Semuanya hampir berakhir dengan pertumpahan darah…
pertumpahan darah yang teruk.
Hinggalah…
Hornigold meleraikan ketegangan
dengan ucapan yang hebat.
Kamu semua.
Hornigold ada idea yang sangat menarik yang mengubah perjalanan sejarah.
Di laut,
kita hidup cukup baik.
Maksud aku, hasil kita.
Lanun dapat menetapkan peraturan sendiri,
memilih perkara yang penting bagi mereka.
Himpunan peraturan ini, atau yang mereka gelar "perkara",
mengandungi fasal tentang pembahagian keuntungan dan rampasan mereka.
Bonus kecil untuk kapten.
Sikit saja.
Selebihnya akan dibahagikan sama rata.
Malah, ada satu perkara yang menjamin
setiap orang akan dapat mengundi dalam sesuatu keputusan.
Jadi, terdapatnya demokrasi, keputusan bersama.
Tiada kelasi boleh dihukum tanpa persetujuan anak kapal.
Itu terpakai untuk kapten juga.
Jika kamu rasa dia ambil rasuah…
atau terlalu mudah menghukum…
kamu bersama-sama…
boleh undi buang dia…
dan lantik penggantinya.
Pengisytiharan Hornigold membawa revolusi.
Menggunakan peraturan demokrasi di kapal…
untuk menubuhkan republik di darat.
Dia seorang egalitarian.
Ini berlaku berdekad-dekad sebelum revolusi Amerika
atau Penawanan Bastille.
Jennings hanya diam saja dengan visi berani Hornigold…
buat masa sekarang.
Boleh kita minum untuk itu?
Untuk Nassau,
republik lanun yang baru!
- Untuk Nassau! - Untuk republik lanun!
Zaman Keemasan Lanun
bakal bermula.
Terjemahan sari kata oleh Syahmi Sapperi